
БиоСанит е течен препарат, съдържащ микроорганизми и ензими, който разгражда

и усвоява мазнини, целулоза, нишесте, повърхностноактивни вещества, урина и други 

органични отпадъци. БиоСанит е предназначен за почистване на санитарна арматура 

(мивки, душове, решетки, тоалетни чинии и писоари), стъклени повърхности и прозорци. 

Био Санит премахва миризми.

Проблеми и поддръжка на санитарни елементи

Най-типичните замърсители на санитарната арматура са органични секрети от човешкото тяло и повърхностно-активни вещества (сапун, шампоан, миещи препарати). Почистването и на двата типа замърсители изисква сериозна механична обработка (търкане), тъй като те се задържат здраво върху гладките повърхности. Дори и при сериозно търкане обаче отстраняването не винаги е пълно, тъй като част от замърсяванията се задържат в неравностите на повърхността. Търкането освен това нарушава гланца и разваля естетиката на повърхността. 

Как действа БиоСанит?

Микроорганизмите живеят и се размножават използвайки отпадъците като източник на храна. За целта произвеждат ензими, които разрушават сложните органични молекули на по-прости, които впоследствие влизат в клетките на микроорганизмите, където и завършва процеса на разграждане. Поставени върху повърхността на санитарните елементи, микроорганизмите се закрепват върху повърхността (Фиг.1.) и започват своята работа до пълното разграждане на органичните вещества. 


  

 Фиг.1. Схема на „закрепване” и действие на микроорганизмите и ензимите

Предимства на БиоСанит

· действително почистване на санитарна арматура, стъклени повърхности и прозорци

· запазване гланца и естетиката на повърхностите

· премахва миризмите

· природен продукт без никакво съдържание на сода, киселина или органични разтворители

· напълно екологично чист продукт, подпомагащ ефективността на цялостната санитарна система




Указания за употреба при почистване на повърхности

Напръскайте повърхността за почистване (Снимка 1.). Оставете да престои поне 15-20 мин. В случай, че повърхността засъхне – напръскайте с малко вода и оставете да престои още 5-10 минути. Изплакнете обилно с вода. При силно замърсени повърхностти, повторете процедурата. За по-добра ефективност при такива случаи, напръскайте вечерта и оставете така за през нощта; напръскайте повторно на следващата сутрин и след престояване от 15-20 мин – изплакнете обилно с вода. 

Указания за употреба при обезмирисяване на отходни тръби

Впръскайте за през нощта около 5 - 6 пръскания в решетките на кухнята, банята или тоалетната. Повтаряйте процедурата всяка вечер в продължение на една седмица и след това един път седмично. В случай на упорити и постоянни миризми изпълнявайте процедурата всяка вечер през първата седмица и след това един път на всеки четири дни в продължение на следващите три седмици. 
Опаковка

Пластмасова опаковка от 400 мл с пръскалка.

Съхранение и безопасност

Съхранявайте в студено и сухо помещение. Избягвайте достъп до очите. Не поемайте през устата. 

